Больш за пятнаццаць гадоў назіраю за дзецьмі, якія займаюцца ў этнакласах і пастаянна вывучаюць традыцыйную культуру. Яны больш здатныя да ўсяго: умеюць і вышываць, і з саломкі плесці, могуць танцаваць, спяваць. І не важна, якія здольнасці закладзены ў кожнага вучня. На практыцы кожны чалавек з такога класа — асоба. Ён можа расправіць плечы і з гонарам паказаць, што ўмее, сказаць, што ён беларус.